Colorgun

Colorgun on suomalaisen Superchrist-yhtyeen 2. marraskuuta 2005 julkaistu esikoisalbumi. ==Tekijätiedot== ===Kappaleet=== # # # # # # # # # # # # # ===Lisäraidat=== Julkaistiin ladattavan digialbumin deluxe-version lisäraitoina maaliskuussa 2011. * * ===Kokoonpano=== * Mikko Lohenoja – laulu (1–6, 8–10, 12, 13, lisäraidat), kitara, piano (11, 12), basso (11), saderumpu (11) * Minttu Muranen – basso (1–10, 12, 13, lisäraidat) * Lassi Jokinen – rummut, perkussiot (7), sampleri (9) * Tuomas Skopa – laulu (7) ==Albumin teko== ===Äänitys=== Colorgun-albumi on äänitetty Barbiewire-studiolla eli yhtyeen treenikämpällä Helsingin Kaapelitehtaalla toukokuun ja lokakuun 2005 välisenä aikana, poikkeuksena ”Six Six Seven (Is Sex Heaven)”- ja ”Beach”-kappaleet, joiden pohjaraidat ovat peräisin esituotantovaiheen äänityksistä kesäkuulta 2004. Albumin on tuottanut, äänittänyt, miksannut ja masteroinut yhtyeen laulaja-kitaristi Mikko Lohenoja. ”Place to Give” -kappale äänitettiin ennakkosingleä varten kokonaisuudessaan jo hieman aiemmin. Sen pohjaraidat äänitettiin marraskuussa 2003 Helsingissä Harjun nuorisotalon studiossa Ville Pystysen toimesta. Kappaleen miksasi Mikko Lohenoja Helsingin Vallilassa Johtoääni-studioilla maaliskuussa 2004. Albumin apumiksauksesta vastasi yhtyeen livemiksaaja Antti Patronen. Albumin kappaleessa ”Total Gym” vieraileva laulaja, Sydän, sydän -yhtyeen Tuomas Skopa äänitti omat lauluosuutensa moniraitanauhurille kotistudiossaan. Lauluraidat siirrettiin yksitellen miksausta varten tietokoneelle, ja kappaleen alussa kuultava naksahdus on alun perin näiden raitojen synkronointimerkki joka jätettiin levylle. ===Kansikuva=== Albumin kansikuvan ja sisäkannen kuvat on kuvannut Kati Vihermäki. Kannen suunnittelusta ja taitosta vastasivat Mikko Lohenoja ja Lassi Jokinen. Albumin kansikuva oli kuvaussession ensimmäinen otos, jonka valokuvaaja otti varoittamatta vain kuvan valotuksen tarkistusta varten. ==Julkaisu== ===Singlet ja musiikkivideot=== Albumilta julkaistiin kolme singleä The Introduction/Place to Give (2004), Tear Me Down Tonight (2005) ja My Everything (2006), joista kahdesta jälkimmäisestä on tehty myös musiikkivideot. My Everything sijoittui julkaisuviikollaan toukokuussa 2006 Suomen virallisen singlelistan sijalle 11.http://www.ifpi.fi/tilastot/virallinen-lista/singlet/2006/20 Suomen virallinen lista - Singlet 20/2006 ===Levyn painokset=== Albumista on otettu kaksi painosta, joista rajoitetusti ensimmäiset 1000 kappaletta on painettu kiiltäväksi lakatulle pahvikotelolle ja loppupainos mattapintaiselle pahvikotelolle. Muuten kansi ja levyn sisältö ovat painoksissa samat. Maaliskuun ja huhtikuun 2011 ajan yhtyeen kotisivujen kautta oli myös myynnissä rajoitettu painos, jossa oli albumin lisäksi mukana muun muassa kuvakirja. ==Albumin vastaanotto== Colorgun sai julkaisunsa jälkeen positiivisen vastaanoton, sillä yhtye oli tehnyt ruohonjuuritason pohjatyötä viiden vuoden ja yli sadan keikan edestä, ja yhtyeen esikoisalbumia oltiin odotettu pitkään. Albumi sai kiitosta omaleimaisesta ja valmiin kuuloisesta kansainvälisestikin vertailukelpoisesta soundistaan. Helsingin Sanomien musiikkitoimittaja Ilkka Mattila antoi albumille täydet viisi tähteä ja kirjoitti levyn olevan ”samanaikaisesti moderni ja perinteinen, rosoinen ja viimeistelty. Monesta muusta ensilevyttäjästä ja kokeneemmastakin yhtyeestä poiketen Superchrist ei tunnu tuhlaavan aikaansa oman äänen etsimiseen ja hätäisesti muilta lainattujen vaikutteiden piilotteluun”http://www.hs.fi/kulttuuri/levyt/artikkeli/Superchrist+Colorgun/1135241841190 Helsingin Sanomat, Nyt-liite 19.11.2005. Lehti nosti albumin myös vuoden tärkeimpien julkaisujen joukkoon. Soundi-lehden Pekka Laine kirjoitti, että ”yhtyeen taide on samanaikaisesti sekä kurinalaista että kahjoa. Se jyrää mutta herkästi. Superchrist tekee vakavasti otettavaa musiikkia, mutta kuten mukaan lykätyt elektrospedeilyt todistavat, se ei ota itseään liian vakavasti.”http://www.soundi.fi/arvostelut?nid=1135 Soundi 12/2005 Noise.fi -sivuston Risto Mikkonen kirjoitti, että ”soundi on tuore, mutta muotivirtauksista vapaa – rosoinen mutta lämmin. Aivan klassikkosarjaan en Colorgunia uskalla nostaa, mutta onpahan se nyt kuitenkin julkaisuvuotensa selkeää parhaimmistoa, ulkomaanelävät mukaanlukien.”http://www.noise.fi/levyarvostelut/?id=4992 Noise.fi 5.12.2005 ==Albumin julkaisukiertue== Superchrist teki albumin julkaisun jälkeen päivälleen vuoden mittaisen Suomen kiertueen, joka kattoi yhdeksän kaupunkia ja 40 esiintymistä. ===Colorgun-kiertueen taltioinnit=== Colorgun-kiertueen alkupään Tavastia-klubin keikalta 5. tammikuuta 2006 on julkaistu myös monikamerakuvalla tallennettu kokopitkä livetaltiointi BEHOLD! Superchrist Live Explosion (2006). Siitä julkaistiin lyhennetty versio My Everything -singlen CD-ROM -raitana. ===Colorgun-kiertueen päivämäärät=== Colorgun- kiertueen esiintymiset syksyllä 2005 ja kevättalvella 2006 *2.11.2005 On The Rocks, Helsinki *12.11.2005 Hima & Sali, Kaapelitehdas, Helsinki *23.11.2005 Kulttuuriareena Gloria, Helsinki *25.11.2005 Club Liberte, Helsinki *3.12.2005 Factory, Helsinki *8.12.2005 Klubi, Tampere *9.12.2005 Kipsari, Helsinki *5.1.2006 Tavastia-klubi, Helsinki *13.1.2006 Oranssi-klubi, Helsinki *20.1.2006 Bar 68, Jyväskylä *21.1.2006 Bar 15, Seinäjoki *27.1.2006 Nosturi, Helsinki *10.2.2006 Dynamo, Turku *11.2.2006 West Coast, Kokkola *17.2.2006 Fillari Café, Lahti *24.2.2006 Reaktori, Wanha Satama, Helsinki *2.3.2006 Klubi, Turku *15.3.2006 Yo-talo, Tampere *16.3.2006 Semifinal, Helsinki *24.3.2006 Vuoltsu, Tampere Esiintymiset osana Riemufestivaali 2006 -kiertuetta *13.4.2006 Kuudes linja, Helsinki *14.4.2006 S-osis, Turku *15.4.2006 Nuku-keskus, Oulu Colorgun-kiertueen esiintymiset loppukeväällä, kesällä ja syksyllä 2006 *20.04.2006 Torvi, Lahti *04.05.2006 Tavastia-klubi, Helsinki *11.05.2006 Vanha ylioppilastalo, Helsinki *19.05.2006 Oranssi-klubi, Helsinki *03.06.2006 Lutakko, Jyväskylä *04.06.2006 Sähköjänis Kaksi festival, Pieksämäki *12.06.2006 Stadirock, Helsinki *06.07.2006 On The Rocks, Helsinki *04.08.2006 Uuden musiikin festivaali, Klubi, Turku *25.08.2006 Likefest, Ravintolalaiva Wäiski, Helsinki *07.09.2006 Oulun musiikkivideofestivaalit, 45 Special, Oulu *15.09.2006 Aurinkorock, Vuotalo, Helsinki *16.09.2006 Kickstart festival, Lutakko, Jyväskylä *17.10.2006 Oranssi-klubi, Helsinki *20.10.2006 Rytmikorjaamo, Seinäjoki *21.10.2006 West Coast, Kokkola *01.11.2006 Om’pu, Helsinki (akustinen keikka) ==Lähteet== ==Aiheesta muualla== * Superchristin kotisivut * Colorgun-albumi Spotify-musiikkipalvelussa Luokka:Vuoden 2005 esikoisalbumit Luokka:Superchristin albumit